Държавен вестник, бр. 9, 2026 г., стр. 109

БРОЙ  9	
Д Ъ Р Ж А В Е Н  В Е С Т Н И К 	
СТР.  109  
указания и под наблюдението на ръководител. През цялата вегетация той извършва 
необходимите грижи в съответствие със сезоните и етапите от развитието на земеделските 
култури. 
В своята работа прилага основни правила за безопасност, особено при боравене с 
препарати за растителна защита и инструменти. Освен това участва в дейности, свързани с 
опазването на околната среда – като управление на биоотпадъци и компостиране. 
Работата му включва използване на ръчни инструменти и базово оборудване, характерно 
за земеделската дейност. При необходимост води елементарна отчетност и следи за правилното 
изпълнение на възложените задачи, като се ръководи от указанията на своя пряк ръководител. 
2.2. Трета степен на професионална квалификация по професията 
Професията „Агроекология и растителна защита“ с трета степен на професионална 
квалификация обхваща комплекс от знания, умения и компетентности, необходими за 
устойчиво управление на растениевъдно производство и опазване на околната среда чрез 
съвременни екологични практики. Обучението подготвя специалисти, способни да планират, 
организират и контролират дейности в земеделски стопанства, ориентирани към биологично, 
интегрирано и екологично съобразено земеделие. 
Лицето, придобило трета степен на професионална квалификация по професията 
„Агроекология и растителна защита“, разполага със задълбочени знания и практически умения, 
необходими за съвременното, устойчиво земеделие. То е добре запознато с основите на 
биологичното и биодинамичното земеделие и умее да прилага специфични техники за опазване 
на растенията в съответствие с екологичните стандарти. С увереност разпознава най-често 
срещаните болести, неприятели и плевели по земеделските култури и използва добри практики 
за устойчив контрол, без да уврежда околната среда. В своята работа извършва анализи на 
почвата, водата и въздуха, с цел да оцени влиянието на тези фактори върху развитието на 
растенията и върху агроекологичните условия. Участва активно в изготвянето и прилагането на 
планове за интегрирана растителна защита, като съчетава знанията си с практиката на 
устойчивото управление. Умее да работи с основна техника и оборудване, свързани с 
агроекологията и растителната защита. 
Лицата, придобили трета степен на професионална квалификация по професия 
„Агроекология и растителна защита“, трябва да притежават комплексни знания, умения и 
компетентности за морфологични, биологични особености, изисквания към климат и почва, 
технологии на оглеждане и организация на производство. Освен това води необходимата 
документация, подготвя отчети и предоставя данни на сертифициращи органи, когато това се 
изисква. В своята професионална дейност показва ясно изразено чувство за отговорност към 
природата и последователно прилага принципите на устойчивото развитие, превръщайки ги в 
основа на ежедневната си работа. 
Обучаваният по професията „Агроекология и растителна защита“ – трета степен на 
професионална квалификация, придобива право да се яви на изпити за придобиване на 
правоспособност за управление на моторно превозно средство (МПС) от категория „В“ при 
спазване изискванията на Наредба № 37 от 2002 г. за условията и реда за обучение на 
кандидатите за придобиване на правоспособност за управление на моторно превозно средство 
и условията и реда за издаване на разрешение за тяхното обучение (ДВ, бр. 82 от 2002 г.)  и за